L 228/160
ET
Euroopa Liidu Teataja
15.9.2023
Anoodiefekti kestus minutites elektrolüüsipäeva kohta arvutatakse anoodiefektide sageduse (anoodiefektide arv elektrolüü­ sipäevas) ja anoodiefektide keskmise kestuse (anoodiefekti kestus minutites esinemiskorra kohta) korrutisena: AEM = sagedus × keskmine kestus
(valem 23)
Heitekoefitsient: CF4 heitekoefitsient (tõusu heitekoefitsient SEFCF4) arvutatakse toodetud alumiiniumi tonni CF4 heitkoguse (kg) ja anoodiefekti kestuse (minutites elektrolüüsipäeva kohta) jagatisena.
C2F6 heitekoefitsient (FC2F6 massiosa) väljendab C2F6 heitkogust (kg), mis on proportsionaalne CF4 heitkogusega (kg).
Miinimumnõue: kasutatakse käesoleva lisa tabelis 2 esitatud tehnoloogiapõhiseid heitekoefitsiente.
Soovitatav täiustus: käitisepõhised heitekoefitsiendid CF4 ja C2F6 jaoks määratakse kindlaks pideva või vahelduva kohapealse mõõtmise teel.
Need heitekoefitsiendid määratakse kindlaks tööstusharu hea tava, eelkõige Rahvusvahelise Alumiiniumiinstituudi uusimate suuniste kohaselt.
Heitekoefitsient võtab arvesse ka heitkoguseid, mis ei tulene anoodiefektist.
Iga heitekoefitsient määratakse kindlaks maksimaalse lubatud mõõtemääramatusega ± 15 %.
Heitekoefitsiendid määratakse kindlaks vähemalt iga kolme aasta tagant või vajaduse korral sagedamini, kui käitises on toimunud olulisi muutusi.
Olulised muutused tähendavad anoodiefekti kestuse jaotuse muutumist või muutust kontrolli algoritmis, mis mõjutab anoodiefektide tüüpide segu või anoodiefektide tavapärase lõppemise olemust.
Tabel 2 Tõusumeetodi tegevusandmetega seotud tehnoloogiapõhised heitekoefitsiendid CF4 heitekoefitsient (SEFCF4) (kg CF4/t Al)/(anoodiefekt min/elektrolüüsipäev)
C2F6 (FC2F6) heitekoefitsient t C2F6/t CF4
Varasem kuumtöödeldud anoodide ja punktetteandega (PFPB L)
0,122
0,097
Praegune kuumtöödeldud anoodide ja punktetteandega (PFPB M)
0,104
0,057
Praegune kuumtöödeldud anoodide ja punktetteandega ilma täielikult automatiseeritud anoodiefekt-sekkumisstrateegiata perfluorosüsinike heite jaoks (PFPB MW)
– (*)
– (*)
Eelnevalt kuumtöödeldud anoodide ja kesktoitega (CWPB)
0,143
0,121
Eelnevalt kuumtöödeldud anoodide ja külgtoitega (SWPB)
0,233
0,280
Søderbergi vann vertikaalsete kontaktpoltidega (VSS)
0,058
0,086
Søderbergi vann horisontaalsete kontaktpoltidega (HSS)
0,165
0,077
Tehnoloogia
(*) Käitis peab teguri mõõtmiste abil ise kindlaks määrama.
Kui see ei ole tehniliselt teostatav või põhjustab põhjendamatuid kulusid, kasutatakse CWPB metoodika abil saadud väärtusi.
B.7.2.
Arvutusmeetod B. Ülepingemeetod
Ülepingemeetodi puhul kasutatakse järgmisi valemeid: Cf4 heitkogus (t) = OVC × (AEO/CE) × PrAl × 0,001 C2F6 heitkogus (t) = CF4 heitkogus × FC2F6
(valem 24) (valem 25)
kus OVC
on ülepingekoefitsient (edaspidi „heitekoefitsient“) kilogrammides CF4 ühe tonni toodetud alumiiniumi kohta iga mV ülepinge kohta;
AEO
on anoodiefekti ülepinge (mV) elektrolüüsivanni kohta, selle arvutamiseks jagatakse avaldise (aeg × sihtpingest kõrgem pinge) integraal andmete kogumise kestusega;